มีเพศสัมพันธ์ครั้งแรก(ป้องกัน)เลือดออกเยอะมากค่ะ มีวันที่5พย. ปกติประจำเดือนมาสม่ำเสมอ ช่วงวันที่13 14 แต่เดือนนี้ยังไม่มา มีเพศสัมพันธ์ครั้งแรกมีผลทำให้ปจด.เลื่อนไหมคะ
สวัสดีค่ะ การมีเลือดออกหลังจากมีเพศสัมพันธ์ในครั้งแรก อาจเกิดจากการฉีกของเยื่อพรหมจรรย์ได้ ซึ่งโดยปกติมักจะออกแบบซึมๆ และออกเพียง 1-2 วัน ดังนั้น หากไม่มีเลือดออกมาอีก ก็ถือว่าปกติดีส่วนการที่ประจำเดือนยังไม่มา อาจเกิดจาก1. การตั้งครรภ์ เนื่องจากการใช้ถุงยางอนามัย ไม่สามารถป้องกันการตั้งครรภ์ได้ 100% ดังนั้น โอกาสที่จะตั้งครรภ์จึงยังมีได้2. มีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นสำหรับการมีเพศสัมพันธ์ ไม่ได้เป็นสาเหตุที่ทำให้ประจำเดือนเลื่อนค่ะแนะนำให้ลองตรวจหาการตั้งครรภ์ดูก่อน หากตรวจไม่พบ ก็ให้รอประจำเดือนไปอีกซักระยะ ประจำเดือนน่าจะมาในที่สุดค่ะ